25. janúar

25. janúar er 25. dagur ársins samkvæmt gregoríska tímatalinu. 340 dagar (341 á hlaupári) eru eftir af árinu.

Atburðir 
 817 - Paskalis 1. varð páfi.
 1308 - Játvarður 2. Englandskonungur gekk að eiga Ísabellu af Frakklandi. Þau voru krýnd réttum mánuði síðar.
 1320 - Kristófer 2. varð konungur Danmerkur eftir Eirík menved bróður sinn, sem dó í nóvember 1319.
 1327 - Játvarður 3. varð konungur Englands.
 1494 - Alfons 2. varð konungur Napólí.
 1533 - Hinrik 8. giftist Önnu Boleyn.
 1551 - Norðlenskir vermenn á Suðurnesjum drápu Kristján skrifara og þrettán aðra menn á Kirkjubóli á Miðnesi.
 1559 - Píus 4. (Giovanni Angelo Medici) var kjörinn páfi.
 1564 - Portúgalir stofnuðu borgina São Paulo í Brasilíu.
 1732 - Níu manns fórust og níu komust af úr snjóflóði, sem féll á bæinn Brimnes við Seyðisfjörð.
 1755 - Moskvuháskóli var stofnaður.
 1831 - Pólska þingið lýsti yfir sjálfstæði landsins. Það leiddi til stríðs við Rússa, sem höfðu ráðið landinu. Í október vann rússneski herinn sigur á liði Pólverja og landið varð aftur hluti af Rússaveldi.
 1937 - Framhaldsþátturinn Leiðarljós hóf göngu sína í útvarpi í Bandaríkjunum.
 1924 - Fyrstu vetrarólympíuleikar sögunnar voru settir í Chamonix í Frakklandi.
 1942 - Sveitarstjórnarkosningar voru haldnar á Íslandi.
 1949 - Fyrstu ísraelsku kosningarnar fóru fram. David Ben-Gurion varð forsætisráðherra Ísraels.
 1958 - Sveitarstjórnarkosningar á Íslandi
 1971 - Idi Amin steypti Milton Obote af stóli og varð forseti Úganda.
 1974 - Geirfinnsmálið: Guðmundur Einarsson hvarf sporlaust.
 1975 - Sheikh Mujibur Rahman lýsti yfir neyðarástandi í Bangladess. Skömmu síðar voru allir stjórnmálaflokkar, aðrir en Awami-bandalagið, bannaðir.
 1978 - Stórhríð gekk yfir í Ohio-dal og við Vötnin miklu.
 1978 - Fyrrverandi borgarstjóri Barselóna, Joaquín Viola, var myrtur.
 1980 - Kvikmyndin Land og synir var frumsýnd á Íslandi.
 1981 - Bruninn í Kötlufelli: Kona kveikti í rúmi þar sem eiginmaður hennar lá með þeim afleiðingum að hann lést.
 1981 - Jiang Qing var dæmd til dauða í Alþýðulýðveldinu Kína.
 1983 - Geimskoðunarstöðinni IRAS var skotið á loft.
 1986 - Uppreisnarher Yoweri Museveni náði völdum í Úganda eftir fimm ára borgarastyrjöld.
 1987 - Sænski tennisleikarinn Stefan Edberg sigraði Opna ástralska meistaramótið.
 1988 - Varaforseti Bandaríkjanna, George H. W. Bush, reiddist sýnilega í sjónvarpsviðtali við Dan Rather á CBS um Íran-Kontrahneykslið.
 1990 - Skógrækt ríkisins var flutt til Egilsstaða, fyrsta ríkisstofnunin, sem var flutt út á land.
 1990 - Stefán Hörður Grímsson hlaut Íslensku bókmenntaverðlaunin, sem veitt voru í fyrsta sinn.
 1990 - Avianca flug 52 hrapaði á Long Island í New York með þeim afleiðingum að 73 fórust.
 1990 - 97 létust þegar Burnsdagsstormurinn gekk yfir norðvesturhluta Evrópu.
 1990 - Jóhannes Páll 2. páfi hóf opinbera heimsókn sína til Grænhöfðaeyja, Gíneu-Bissá, Malí, Búrkína Fasó og Tsjad.
 1992 - Þorgeir Þorgeirson gegn íslenska ríkinu: Mannréttindadómstóll Evrópu dæmdi Þorgeiri í vil.
 1993 - Sósíaldemókratinn Poul Nyrup Rasmussen varð forsætisráðherra Danmerkur.
 1995 - Norðmenn sendu upp tilraunaeldflaug til að rannsaka Norðurljósin með þeim afleiðingum að varnarkerfi Rússlands fór í gang og varaði við kjarnorkuárás.
 1995 - Ítalski stjórnmálaflokkurinn Alleanza nazionale var stofnaður á grunni nýfasistaflokksins MSI.
 2002 - Fyrsta útgáfa MediaWiki-hugbúnaðarins kom út.
 2004 - Opportunity (MER-B) lenti á Mars.
 2005 - 250 létust í troðningi við hofið Mandhradevi á Indlandi.
 2011 - Hæstiréttur Íslands ógilti kosningar til stjórnlagaþings á Íslandi 2010 vegna galla á framkvæmd þeirra.
 2011 - Egypska byltingin 2011 hófst með mótmælum í Alexandríu.
 2019 – Stífla fyrir námuúrgang brast í Brumadinho í Brasilíu með þeim afleiðingum að 270 létust.

Fædd 
 1477 - Anna, hertogaynja af Bretagne og drottning Frakklands (d. 1514).
 1615 - Govert Flinck, hollenskur listmálari (d. 1660).
 1627 - Robert Boyle, írskur efnafræðingur (d. 1691).
 1736 - Joseph Louis Lagrange, franskur stærðfræðingur (d. 1813).
 1759 - Robert Burns, skoskt skáld (d. 1796).
 1859 - Sighvatur Bjarnason, íslenskur bankastjóri og bæjarfulltrúi (d. 1929).
 1882 - Virginia Woolf, enskur rithöfundur (d. 1941).
 1915 - Ewan MacColl, enskur þjóðlagasöngvari (d. 1989).
 1928 - Eduard Sjevardnadse, forseti Georgíu (d. 2014).
 1933 - Corazon Aquino, forseti Filippseyja (d. 2009).
 1938 - Vladimír Vísotskí, rússneskur söngvari (d. 1980)
 1942 - Eusébio, portúgalskur knattspyrnumaður (d. 2014).
 1950 - Ásgeir Þór Davíðsson, íslenskur athafnamaður (d. 2012).
 1962 - Steinunn Ólafsdóttir, íslensk leikkona.
 1967 - David Ginola, franskur knattspyrnuleikari.
 1974 - Nuno Espírito Santo, portúgalskur knattspyrnumaður.
 1975 - Tim Montgomery, bandarískur frjálsíþróttamaður.
 1978 - Volodimír Selenskij, úkraínskur forseti.
 1980 - Xavi, spænskur knattspyrnumaður.
 1981 - Alicia Keys, bandarísk söngkona.
 1982 - Noemi, ítölsk söngkona.
 1984 - Robinho, brasilískur knattspyrnumaður.
 1987 - Pavel Ermolinskij, íslenskur körfuknattleiksmaður.

Dáin 
 1431 - Karl 2., hertogi af Lorraine (f. 1364).
 1559 - Kristján 2. Danakonungur (f. 1481).
 1586 - Lucas Cranach yngri, þýskur listmálari (f. 1515).
 1947 - Al Capone, bandarískur glæpaforingi (f. 1899).
 1952 - Sveinn Björnsson, fyrsti forseti Íslands (f. 1881).
 2015 - Demis Roussos, grískur söngvari (f. 1946).
 2017 - John Hurt, enskur leikari (f. 1940).
 2017 - Mary Tyler Moore, bandarísk leikkona (f. 1936).

Janúar